##### ส่วนที่ 1

**บทนำ**

**1.1 บทนำ**

 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึงฉบับที่ 3 (พ.ศ. 2561) กำหนดให้องค์กรปกครองส่วนท้องถิ่นจัดทำแผนยุทธศาสตร์การพัฒนา แผนพัฒนาห้าปีและแผนการดำเนินงาน สำหรับแผนการดำเนินงานนั้น มีจุดมุ่งหมายเพื่อแสดงถึงรายละเอียดของแผนงานโครงการพัฒนา และกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น เพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติมากยิ่งขึ้น ลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่าง ๆ ของแผนงาน/โครงการในแผนการดำเนินงาน ทำให้การติดตามประเมินผลเมื่อสิ้นปีมีความสะดวกมากยิ่งขึ้น

 แผนการดำเนินงานขององค์การบริหารส่วนตำบลบางดี ประจำปีงบประมาณ พ.ศ. 2564 เป็นเครื่องมือสำคัญในการบริหารงานของคณะผู้บริหารองค์การบริหารส่วนตำบล เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงาน และการประเมินผลการบริหารงานขององค์การบริหารส่วนตำบล และหน่วยงานต่างๆ ที่มาดำเนินกิจกรรมในพื้นที่ขององค์การบริหารส่วนตำบล ทั้งยังเป็นการตรวจสอบการนำแผนพัฒนาห้าปีไปสู่การปฏิบัติ และแก้ไขปัญหา ตอบสนองความต้องการของประชาชนได้อีกทางหนึ่ง ดังนั้น แผนการดำเนินงาน ประจำปีงบประมาณ พ.ศ. 2564 จึงมีลักษณะดังนี้

1. เป็นแผนที่แยกออกมาจากแผนพัฒนา และมีลักษณะเป็นแผนดำเนินการ (Action Plan)
2. จัดทำหลังจากที่ได้มีการจัดทำงบประมาณรายจ่ายประจำปีแล้ว
3. แสดงถึงเป้าหมาย รายละเอียดกิจกรรม งบประมาณ ระยะเวลาที่ชัดเจนและแสดงถึงการดำเนินงานจริง
4. เป็นการรวบรวมข้อมูลจากทุกหน่วยงานที่จะเข้ามาดำเนินการในพื้นที่ขององค์การบริหารส่วนตำบล

**1.2 วัตถุประสงค์ของแผนการดำเนินงาน**

1. เพื่อแสดงแนวทางการพัฒนาในช่วงหนึ่งปีงบประมาณ ที่มีความสอดคล้องและสามารถตอบสนองต่อยุทธศาสตร์การพัฒนาอย่างมีประสิทธิภาพ
2. เพื่อเป็นการรวบรวมข้อมูลจากหน่วยงานที่เข้ามาดำเนินการในพื้นที่ขององค์การบริหารส่วนตำบล
3. เพื่อเป็นเครื่องมือในการติดตามการดำเนินงานและการประเมินผล
4. เพื่อควบคุมการดำเนินงานของคณะผู้บริหารองค์การบริหารส่วนตำบลให้เป็นไปอย่างเหมาะสมและมีประสิทธิภาพ
5. เพื่อแสดงเป้าหมายรายละเอียดของกิจกรรม งบประมาณ ระยะเวลาที่ชัดเจน และแสดงถึงการดำเนินงานจริงของหน่วยงานต่าง ๆ ในพื้นที่ขององค์การบริหารส่วน

-2-

**1.3 ขั้นตอนการจัดทำแผนการดำเนินงาน**

 ตามระเบียบกระทรวงหมาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึงฉบับที่ 3 (พ.ศ. 2561) หมวด 5 ข้อ 26 การจัดทำแผนการดำเนินงานให้ดำเนินการตามระเบียบนี้ โดยมีขั้นตอนการดำเนินการ ดังนี้

 **ขั้นตอนที่ 1** การเก็บรวบรวมข้อมูล

 คณะกรรมการสนับสนุนการจัดทำแผนพัฒนาท้องถิ่น รวบรวมแผนงานโครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจ และหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น โดยข้อมูลดังกล่าวอาจตรวจสอบได้จากหน่วยงานในพื้นที่ และตรวจสอบจากแผนปฏิบัติการของอำเภอ จังหวัด และองค์การบริหารส่วนจังหวัด

 **ขั้นตอนที่ 2** การจัดทำร่างแผนการดำเนินงาน

 คณะกรรมการสนับสนุนการจัดทำแผนพัฒนาท้องถิ่น จัดทำร่างแผนการดำเนินงาน โดยพิจารณาจัดหมวดหมู่ให้สอดคล้องกับยุทธศาสตร์และแผนงานขององค์การบริหารส่วนตำบลที่กำหนดไว้ในแผนยุทธศาสตร์การพัฒนาขององค์การบริหารส่วนตำบล (พ.ศ. 2561 – 2565) โดยมีเค้าโครงแผนการดำเนินงาน 2 ส่วน คือ

 ส่วนที่ 1 บทนำ

 ส่วนที่ 2 บัญชีโครงการ / กิจกรรม

 **ขั้นตอนที่ 3** การประกาศใช้แผนการดำเนินงาน

 คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารองค์การบริหารส่วนตำบล ประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวัน นับแต่วันที่ประกาศเพื่อให้ประชาชนในท้องถิ่นทราบโดยทั่วกัน และต้องปิดประกาศไว้อย่างน้อยสามสิบวัน

-3-

จากขั้นตอนการจัดทำแผนการดำเนินงาน สามารถเขียนเป็นแผนภูมิขั้นตอนการจัดทำแผนการดำเนินงานได้ดังนี้

 **แผนภูมิขั้นตอนการจัดทำแผนการดำเนินงาน**

|  |  |  |  |  |
| --- | --- | --- | --- | --- |
|  |  |  |  | **องค์กรปกครองส่วนท้องถิ่น** |
| **คณะกรรมการสนับสนุน****การจัดทำแผนพัฒนาท้องถิ่น** |  | **รวบรวมโครงการ/****กิจกรรม** |  |  |
|  |  |  |  | **หน่วยงานอื่น** |
| **คณะกรรมการสนับสนุนการจัดทำแผนพัฒนาท้องถิ่น** |  | **จัดทำร่าง****แผนการดำเนินงาน** |  |  |
|  |  |  |  |  |
| **คณะกรรมการสนับสนุนการจัดทำแผนพัฒนาท้องถิ่น** |  | **เสนอร่าง****แผนการดำเนินงาน** |  |  |
|  |  |  |  |  |
| **คณะกรรมการ****พัฒนาท้องถิ่น** |  | **พิจารณาร่าง****แผนการดำเนินงาน** |  |  |
|  |  |  |  |  |
|  |  | **เสนอร่างฯ ต่อ****ผู้บริหารท้องถิ่น** |  |  |
|  |  |  |  |  |
|  |  | **ผู้บริหารท้องถิ่น****ให้ความเห็นชอบ** |  |  |
| **ผู้บริหารท้องถิ่น** |  |  |  |  |
|  |  | **ประกาศใช้** |  |  |

 **แผนภูมิ :** แสดงขั้นตอนการจัดทำแผนการดำเนินงานองค์การบริหารส่วนตำบลบางดี

 ประจำปีงบประมาณ พ.ศ. 2564

-4-

**1.4 ประโยชน์ของแผนการดำเนินงาน**

 แผนการดำเนินงานเป็นแผนที่แสดงถึงรายละเอียด แผนงาน/โครงการพัฒนา และกิจกรรมที่ดำเนินการจริงของปีงบประมาณ จึงเป็นประโยชน์และมีความสำคัญต่อองค์กรภายในภาพรวม เพราะแผนการดำเนินงานเกิดจากการวิเคราะห์ถึงสภาพปัญหาที่มีอยู่จริงและแนวทางแก้ไขปัญหา ด้วยการใช้ทรัพยากรที่มีอยู่อย่างจำกัดให้เกิดประโยชน์สูงสุดต่อองค์กร ซึ่งสามารถกล่าวได้ว่าแผนการดำเนินงานมีประโยชน์ต่อองค์กร ดังนี้

 1. เป็นเครื่องมือช่วยให้การบริหารจัดการพัฒนางานขององค์การบริหารส่วนตำบล ได้สำเร็จบรรลุวัตถุประสงค์ และเป้าหมายอย่างมีประสิทธิภาพและเกิดประโยชน์สูงสุดแก่ประชาชน

 2. สามารถนำแผนงาน/โครงการไปปฏิบัติได้จริง เป็นรูปธรรม และสอดคล้องกับแผนพัฒนาในระดับต่างๆ ขององค์การบริหารส่วนตำบล

 3. สามารถจัดลำดับความสำคัญของแผนงาน/โครงการ ในการตอบสนองความต้องการของประชาชน ได้ตรงตามความต้องการและครอบคลุมทุกพื้นที่

 4. สร้างความสัมพันธ์อันดีระหว่างองค์การบริหารส่วนตำบลกับประชาชนในการมีส่วนร่วมปรับปรุง แก้ไข และพัฒนาท้องถิ่น

 5. มีการแบ่งงานกันรับผิดชอบอย่างชัดเจน เกิดความคล่องตัว และลดความซ้ำซ้อนในการปฏิบัติงาน

 6. มีการประสาน บูรณาการการทำงานร่วมกับหน่วยงานอื่น

 7. เป็นเครื่องมือในการบริหารงานของผู้บริหารท้องถิ่น เพื่อให้การดำเนินงานเป็นไปอย่างมีประสิทธิภาพและเกิดประสิทธิผล